Syinn-a imiren leḥḥun, leḥḥun s axxam-nni baba-s, tecfa-as i uxxam-nni, tecfa leḥḥun armi wwḍen ɣer tewwurt yuɣal, tesṭewṭeb akka di tewwurt, yuɣal tmeṭṭut-nni n gma-s telli-as-d tawwurt, taɛqel-itt dɣa texleɛ mi itt-twala, taɛqel-itt texlaɛ, myeɛqalent, yuɣal yenna-as wargais : “ Acaka ?! ”, tenna-as : “ Ɛeddi ad twaliḍ wigad-agi id-yussan, d inebgawen id-yussan ”, dɣa yekker daɣen taɛqel gma-s nni, tenna-as : “ D nekk a gma id-iruḥen ”, yenna-as : “ Ziɣen ur temmuteḍ ara ! ”, tenna-as : “ Ur mmutaɣ ara ”. Temsallem yid-s, yuɣal tekcem-d s axxam, qqimen akken, ččan imensi, tga-asen-d imensi tmeṭṭut-nni, terra iman-is maḥsub ur yeḍri wara dɣa qqimen akka, yuɣal tenna-as i mmi-s nni, tweṣṣat, tenna-as : “ Mi nečča akk imensi, neqqim, inna-s, ini-d a mmi a yemma, ssawel-iyi-d tamacahut-nni id-ssawaleḍ deg uxxam ”, is-tenna i mmi-s nni maḥsub yessen, yuɣal yeqqim akka, yuɣal yenna-as, axaṭer yeɣli-d yiḍ, sekren tawwurt-nsen, akk medden wa yeṭṭes wa mazal, yuɣal yenna-as : “ Wa aɛyi ! Ssiwel-aɣ-d tamacahut-nni naɣ id-tettawiḍ akken deg uxxam ”, tenna-as : “ Yerbaḥ a mmi, ak-tt-id-ssiwlaɣ ”. Yuɣal lesfenǧ-nni tefka-as-t akka, kkes-it akkin-ina, teqqim-d treḥalitnni akka tama-s, izerman-nni, yuɣal banen akk d izerman, ur ftutsen ara, banen-d sebɛa, banen yuɣal tɛedda, tenna-as : “ A widmim a mmi, ad ḥkuɣ-d i yeḍran i yixef-inu ”, teḥka-tt-id swada, tenna-as : “ Ih ! Tella yiwet n teqcict akka ”, txeddem akka, yerra akka, tenna-as, dɣa 104